James Madison itu apa sih? Jelaskan dalam bahasa jawa ya

James Madison () yaiku pulitikus Amérika lan Présidhèn Amérika Sarékat kaping 4 (1809–1817). James yaiku Bapak Pendiri nagara Amérika Sarékat. James Madison lair ing Port Conway, Virginia, tanggal 16 Maret 1751. James sekolah jurusan ngèlmu kesusastraan, filsafat, teologi lan dhasar-dhasar papréntahan ing Universitas kang saiki dikenal dadi Universitas Princeton, New Jersey.

Sawisé lulus saka universitas, James banjur nerusaké pelajarane babagan ukum lah filsafat ana ing ngomah. Sadurungé njabat présidhèn, James wis duwé pangalaman kang akèh lan pengalamane uga duwé kesan, salah sijiné yaiku ; ketua panitia revolusioner ing Virginia, anggota wakil Konvensi Virginia kang ngusulake supaya diwangun Konggrès Kontinental, dadi anggota kongres kontinental lan mèlu gawé lan ngesahake kaping 10 amandemen pisanan saka Konstitusi Amérika. Amandemen iki banjur dikenal dadi Piagam Hak-Hak Azazi, kang isiné kaya ta, njamin kebebasan pers lan kebebasan ngomong ing Amérika Sarékat. Amarga peranane nyusun lan ngesahake Konstitusi Amérika Sarékat, mula banjur James Madison dikenal dadi "Bapak Konstitusi". Saksuwene Konvensi penyusunan konstitusi, saben dina James Madison gawé cathetan paling wigati ngenani kagiyatan-kagiyatan konvensi mau.James Madison asalé saka partae Democratic-Republican, nalika njabat James dikancani déning wakil présidhèn Elbridge Gerry.